Llyfrgarwch

Cariad tuag at lyfrau yw llyfrgarwch neu lyfr-addoliaeth, a gelwir person sy'n caru llyfrau yn llyfrgarwr a'r person sy'n mwynhau darllen, yn llyfrbryf.Griffiths, Bruce a Jones, Dafydd Glyn. Geiriadur yr Academi (Caerdydd, Gwasg Prifysgol Cymru, 1995 [argraffiad 2006]), t. 129 "bibliophile". Mae llawer o lyfrgarwyr yn casglu llyfrau ac yn defnyddio llyfrgelloedd cyhoeddus.

Mae llyfrgarwch yn wahanol i bibliomania, sef anhwylder gorfodaeth obsesiynol pan fo gan gasglu llyfrau effaith ddirywiol ar gysylltiadau cymdeithasol neu iechyd y bibliomaniac.Donaldson, Gerald. Books (Efrog Newydd: Van Nostrand Reinhold, 1981), t. 97.

Mae llyfrgarwyr enwog yn cynnwys Cicero, William Gladstone, John Maynard Keynes, a Thomas Jefferson a honodd, "Ni fedraf fyw heb lyfrau".

Cymdeithas ar gyfer casglwyr a charwyr llyfrau Cymraeg a Chymreig yw Cymdeithas Bob Owen. Fe'i sefydlwyd yn Eisteddfod Genedlaethol Cymru Aberteifi 1976. Cafodd y gymdeithas ei henwi ar ôl yr hynafiaethydd a'r llyfrbryf enwog Bob Owen, Croesor.

 Cyfeiriadau 

 Darllen pellach 
 Fadiman, Anne. Ex Libris: Confessions of a Common Reader (Llundain: Penguin, 2000).  ISBN 978-0-14-028370-9
 Rugg, Julie a Murphy, Lynda (gol.). A Book Addict's Treasury (Llundain: Frances Lincoln, 2006). ISBN 0-7112-2685-7

Categori:Difyrweithiau
Categori:Llyfrau